चाचा पशुपति पारस को मंत्री बनते देख चिराग पासवान ने दिया बड़ा बयान, प्रधानमंत्री को लेकर कही ये बात
मोदी कैबिनेट के विस्तार के बीच लोक जनशक्‍त‍ि पार्टी के विवाद में नया मोड़ आ गया है। चाचा पशुपति पारस को मंत्री बनते देख चिराग पासवान ने बड़ा बयान दिया है।
नई दिल्ली। मोदी कैबिनेट के विस्तार के बीच लोक जनशक्‍त‍ि पार्टी के विवाद में नया मोड़ आ गया है। चाचा पशुपति पारस को मंत्री बनते देख चिराग पासवान ने बड़ा बयान दिया है। चिराग पासवान ने सिलसिलेवार एक के बाद एक कई ट्वीट कर चाचा शुपति पारस की मुसीबतें बढ़ा दी हैं। चिराग पासवान ने ट्वीट के जरिए कहा कि 'लोक जनशक्ति पार्टी ने आज माननीय लोकसभा अध्यक्ष के प्रारम्भिक फ़ैसले जिसमें पार्टी से निष्कासित सांसद श्री पशुपति पारस जी को लोजपा का नेता सदन माना था के फ़ैसले के ख़िलाफ़ आज दिल्ली उच्च न्यायालय में याचिका दाखिल की गई है। लोकसभा अध्यक्ष के द्वारा पार्टी से निकाले गए सांसदों में से श्री पशु पति पारस जी को नेता सदन मानने के बाद लोक जनशक्ति पार्टी ने माननीय लोकसभा अध्यक्ष के समक्ष उनके फ़ैसले पर पुनः विचार याचिका दी थी जो अभी भी विचाराधीन है।'चिराग पासवान ने अपने अन्य ट्वीट में कहा कि 'प्रधानमंत्री जी के इस अधिकार का पूर्ण सम्मान है कि वे अपनी टीम में किसे शामिल करते हैं और किसे नहीं।लेकिन जहां तक LJP का सवाल है श्री पारस जी हमारे दल के सदस्य नहीं हैं।पार्टी को तोड़ने जैसे कार्यों को देखते हुए उन्हें मंत्री,उनके गुट से बनाया जाए तो LJP का कोई लेना देना नहीं है। पार्टी विरोधी और शीर्ष नेतृत्व को धोखा देने के कारण लोक जनशक्ति पार्टी से श्री पशुपति कुमार पारस जी को पहले ही पार्टी से निष्काषित किया जा चुका है और अब उन्हें केंद्रीय मंत्री मंडल में शामिल करने पर पार्टी कड़ा ऐतराज दर्ज कराती है।'शाम 6 बजे होगा मोदी कैबिनेट का विस्तार, अबतक 12 मंत्रियों ने दिया इस्तीफागौरतलब है कि, प्रधानमंत्री नरेंद्र मोदी आज शाम 6 बजे केंद्रीय कैबिनेट का विस्तार करेंगे। मोदी कैबिनेट में चुनावी राज्यों को तवज्जो देते हुए कुल 43 मंत्री शपथ ले सकते हैं। केंद्रीय कैबिनेट के विस्तार से पहले केंद्रीय स्वास्थ्य मंत्री हर्षवर्धन, थावरचंद गहलोत (सामाजिक न्याय मंत्री), रमेश पोखरियाल निशंक (शिक्षा मंत्री), अश्विनी चौधरी (स्वास्थ्य राज्य मंत्री), देबोश्री चौधरी (महिला बाल विकास मंत्री), सदानंद गौड़ा (उर्वरक और रसायन मंत्री), संतोष गंगवार (श्रम राज्य मंत्री), संजय धोत्रे (शिक्षा राज्य मंत्री), वन और जलवायु परिवर्तन राज्य मंत्री बाबुल सुप्रियो, ओडिशा के बालासोर से सांसद  प्रताप सारंगी (सूक्ष्म, लघु और मध्यम के साथ पशुपालन, डेयरी और मत्स्य पालन मंत्रालय के राज्य मंत्री) और रतन लाल कटारिया (जल शक्ति मंत्रालय में राज्य मंत्री) ने अबतक इस्तीफा दे चुके हैं।